Document ID: 32010D0352
Publication Date: 2010-06-22

Title and Content:
SKLEP KOMISIJE
z dne 22. junija 2010
o finančnem prispevku Unije državam članicam za programe spremljanja, inšpekcije in nadzora ribištva za leto 2010
(notificirano pod dokumentarno številko C(2010) 3940)
(Besedilo v angleškem, bolgarskem, danskem, estonskem, finskem, francoskem, grškem, italijanskem, litovskem, nemškem, nizozemskem, poljskem, romunskem, slovenskem, španskem in švedskem jeziku je edino verodostojno)
(2010/352/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 861/2006 z dne 22. maja 2006 o vzpostavitvi finančnih ukrepov Skupnosti za izvajanje skupne ribiške politike in na področju pomorskega prava (1) ter zlasti člena 21 Uredbe,
ob upoštevanju naslednjega:
(1)
Države članice so Komisiji predložile program o nadzoru ribištva za leto 2010 skupaj z zahtevki za finančni prispevek Unije za izdatke, povezane z izvedbo projektov iz takega programa.
(2)
Zahtevki za ukrepe iz člena 8(a) Uredbe (ES) št. 861/2006 so lahko upravičeni do financiranja Unije.
(3)
Zahtevki za financiranje Unije morajo ustrezati pravilom iz Uredbe Komisije (ES) št. 391/2007 (2).
(4)
Primerno je določiti najvišje zneske in stopnjo finančnega prispevka Unije v okviru omejitev iz člena 15 Uredbe Sveta (ES) št. 861/2006 ter pogoje za njegovo odobritev.
(5)
Da bi se spodbudile naložbe in prednostni ukrepi, ki jih je v skladu z Uredbo Sveta (ES) št. 1224/2009 (3) opredelila Komisija, in zaradi negativnega učinka finančne krize na proračune držav članic, morajo biti izdatki za avtomatizacijo in upravljanje podatkov, sisteme za elektronsko zapisovanje in poročanje (electronic recording and reporting systems - ERS) in sisteme za spremljanje plovil (vessel monitoring systems - VMS) ter za seminarje držav članic, namenjene ozaveščanju glede nove uredbe o nadzoru in preprečevanja nezakonitega, neprijavljenega in nereguliranega ribolova, upravičeni do visoke stopnje sofinanciranja v okviru meja iz člena 15 Uredbe Sveta (ES) št. 861/2006.
(6)
Da bi se sredstva, namenjena za nakup in posodobitev ribiških patruljnih plovil in zrakoplovov, omejila, bo prispevek Unije za te izdatke lahko znašal največ en milijon EUR na državo članico.
(7)
Za upravičenost do prispevka morajo avtomatske naprave za določanje položaja izpolnjevati zahteve iz Uredbe Komisije (ES) št. 2244/2003 z dne 18. decembra 2003 o podrobnih pravilih v zvezi s satelitskimi sistemi za spremljanje plovil (4).
(8)
Za upravičenost do prispevka morajo naprave za elektronsko zapisovanje in poročanje na krovu ribiških plovil izpolnjevati zahteve iz Uredbe Komisije (ES) št. 1077/2008 z dne 3. novembra 2008 o določitvi podrobnih pravil za izvajanje Uredbe Sveta (ES) št. 1966/2006 o elektronskem zapisovanju in poročanju podatkov o ribolovnih dejavnostih ter daljinskem zaznavanju in razveljavitvi Uredbe (ES) št. 1566/2007 (5).
(9)
Ukrepi iz tega sklepa so v skladu z mnenjem Odbora za sektor ribištva in ribogojstva -
SPREJELA NASLEDNJI SKLEP:
Člen 1
Vsebina
Ta sklep določa finančni prispevek Unije za leto 2010 za izdatke držav članic v letu 2010 pri izvajanju sistemov spremljanja in nadzora, ki se uporabljajo v skupni ribiški politiki, kakor je navedeno v členu 8(a) Uredbe (ES) št. 861/2006. Določa najvišji znesek finančnega prispevka Unije za vsako državo članico, stopnjo finančnega prispevka Unije in pogoje za njegovo odobritev.
Člen 2
Poravnava neporavnanih obveznosti
Zadevne države članice do 30. junija 2014 opravijo vsa plačila, za katera se zahteva povračilo. Plačila, ki jih države članice opravijo po tem roku, ne bodo upravičena do povračila. Neporabljena odobrena proračunska sredstva v zvezi s tem sklepom se sprostijo najpozneje do 31. decembra 2015.
Člen 3
Nove tehnologije in informacijske mreže
1. Za izdatke za projekte iz Priloge I za vzpostavitev novih tehnologij in informacijskih mrež, da se omogoči učinkovito in varno zbiranje in upravljanje podatkov v zvezi s spremljanjem, nadzorom in pregledom ribolovnih dejavnosti, je finančni prispevek 90 % upravičenih izdatkov v okviru omejitev iz Priloge I.
2. Za izdatke za projekte iz Priloge I v zvezi s sistemom za spremljanje plovil (VMS), sistemom za elektronsko zapisovanje in poročanje (ERS) ali nezakonitim, neprijavljenim in nereguliranim ribolovom, je finančni prispevek 90 % upravičenih izdatkov v okviru omejitev iz navedene priloge.
3. Za vse druge izdatke za nove tehnologije in informacijske mreže za projekte iz Priloge I, je finančni prispevek 50 % upravičenih izdatkov v okviru omejitev iz navedene priloge.
Člen 4
Avtomatske naprave za določanje položaja
1. Za izdatke za projekte iz Priloge II za nakup naprav za elektronsko določanje položaja plovil in njihovo namestitev na ribiških plovilih, da lahko center za spremljanje ribištva na daljavo spremlja plovila s sistemom za spremljanje plovil (VMS), je finančni prispevek 90 % upravičenih izdatkov v okviru omejitev iz navedene priloge.
2. Finančni prispevek iz odstavka 1 je omejen na 2 500 EUR na plovilo.
3. Za upravičenost do finančnega prispevka iz odstavka 1 morajo naprave za elektronsko določanje položaja plovil izpolnjevati zahteve iz Uredbe (ES) št. 2244/2003.
Člen 5
Sistemi za elektronsko zapisovanje in poročanje
Za izdatke za projekte iz Priloge III glede razvoja, nakupa, namestitve ter tehnične pomoči za sestavne dele, potrebne za sisteme za elektronsko zapisovanje in poročanje (ERS), da se omogoči učinkovita in varna izmenjava podatkov v zvezi v zvezi s spremljanjem, nadzorom in pregledom ribiških dejavnosti, je finančni prispevek 90 % upravičenih izdatkov v okviru omejitev iz navedene priloge.
Člen 6
Naprave za elektronsko zapisovanje in poročanje
1. Za izdatke za projekte iz Priloge IV za nakup naprav za elektronsko zapisovanje in poročanje ter njihovo namestitev na ribiških plovilih, da lahko plovila elektronsko zapisujejo in poročajo centru za spremljanje ribištva o ribolovnih dejavnostih, je finančni prispevek 90 % upravičenih izdatkov v okviru omejitev iz navedene priloge.
2. Ne glede na odstavek 4 je finančni prispevek iz odstavka 1 omejen na 3 000 EUR na plovilo.
3. Za upravičenost do finančnega prispevka morajo naprave za elektronsko zapisovanje in poročanje izpolnjevati zahteve iz Uredbe (ES) št. 1077/2008.
4. Za naprave s sistemi za elektronsko zapisovanje in poročanje ter sistemom za spremljanje plovil, ki izpolnjujejo zahteve iz uredb (ES) št. 2244/2003 in (ES) št. 1077/2008, je finančni prispevek iz odstavka 1 tega člena omejen na 4 500 EUR.
Člen 7
Pilotni projekti
Za izdatke za projekte iz Priloge V zvezi s pilotnimi projekti za nove tehnologije nadzora je finančni prispevek 90 % upravičenih izdatkov v okviru omejitev iz navedene priloge.
Člen 8
Programi usposabljanja in izmenjav
Za izdatke za projekte iz Priloge IV za programe usposabljanja in izmenjav državnih uradnikov, ki so odgovorni za spremljanje, nadzor in pregled na področju ribištva, je finančni prispevek 50 % upravičenih izdatkov v okviru omejitev iz navedene priloge.
Člen 9
Pobude za ozaveščanje v zvezi s pravili skupne ribiške politike
1. Za izdatke za projekte iz Priloge VIII za pobude, vključno s seminarji in medijskimi pripomočki za ozaveščanje, katerih namen je seznanjati ribiče in druge udeležence, kot so inšpektorji, državni tožilci in sodniki ter javnost, o nujnosti boja proti neodgovornemu in nezakonitemu ribolovu ter o potrebi izvajanja nove uredbe o nadzoru, je finančni prispevek 90 % upravičenih izdatkov v okviru omejitev iz navedene priloge.
2. Za vse druge izdatke iz Priloge VIII v zvezi s pobudami za ozaveščanje glede pravil skupne ribiške politike je finančni prispevek 50 % upravičenih izdatkov v okviru omejitev iz navedene priloge.
Člen 10
Ribiška patruljna plovila in zrakoplovi
1. Za izdatke za projekte iz Priloge IX za nabavo in posodobitev plovil in zrakoplovov, ki jih pristojni organi v državah članicah uporabljajo za inšpekcijo in nadzor ribolovnih dejavnosti, je finančni prispevek 50 % upravičenih izdatkov v okviru omejitev iz navedene priloge.
2. Finančni prispevek, ki ga za vsako državo članico določa Priloga IX, se izračuna na podlagi odstotka uporabe zadevnih plovil in zrakoplovov za inšpekcijo in nadzor v skupni dejavnosti na leto, kot to prijavijo države članice.
Člen 11
Skupni najvišji prispevek Unije na državo članico
Načrtovani izdatki, njihovi upravičeni deleži in najvišji prispevek Unije na državo članico so določeni, kot sledi:
(v EUR)
Država članica
Načrtovani izdatki iz nacionalnega programa za nadzor ribištva
Upravičeni izdatki
Najvišji prispevek Unije
Belgija
254 270
254 270
176 343
Bolgarija
195 828
195 828
153 748
Danska
3 215 749
3 148 559
2 729 961
Nemčija
6 418 061
1 120 000
893 600
Estonija
239 745
239 745
207 873
Irska
51 495 000
46 395 000
1 997 500
Grčija
18 595 000
7 085 750
5 111 175
Španija
9 563 245
9 153 093
7 735 444
Francija
4 536 370
3 497 768
2 640 008
Italija
26 650 600
2 625 600
1 312 800
Ciper
357 800
357 800
318 900
Litva
460 001
460 001
404 001
Nizozemska
2 809 000
1 616 000
1 424 000
Poljska
702 600
696 000
600 000
Romunija
593 600
593 600
334 240
Slovenija
510 807
507 649
383 900
Finska
981 000
881 000
766 500
Švedska
2 353 016
2 139 327
1 902 083
Združeno kraljestvo
2 164 334
1 408 528
1 036 432
Skupaj
132 096 027
82 375 517
30 128 508
Člen 12
Naslovniki
Ta sklep je naslovljen na Kraljevino Belgijo, Republiko Bolgarijo, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Italijansko republiko, Republiko Ciper, Republiko Litvo, Kraljevino Nizozemsko, Republiko Poljsko, Romunijo, Republiko Slovenijo, Republiko Finsko, Kraljevino Švedsko ter Združeno kraljestvo Velika Britanija in Severna Irska.
V Bruslju, 22. junija 2010

Classification:
Level 1 Topics: 100158
100153
100156
100150
100144
Level 2 Topics: 100261
100177
100252
100223
100232
Level 3 Topics: 4415
1005
1074
4488
2476
All Topics: 1005
1074
1159
2455
3636
4426
5229
5334